ৰাজ্যখনৰ প্ৰতিখন জিলাৰ লোকে আজিৰ দিনটোত লক্ষী পূজা পালন কৰাৰ সময়তে তেজপুৰৰ গণেশঘাটত এজন আৰক্ষী জোৱানৰ মৃতদেহ উদ্ধাৰ হোৱা ঘটনাই অঞ্চলটোত চাঞ্চল্যৰ সৃষ্টি কৰিছে।
গণেশঘাটত উদ্ধাৰ হোৱা আৰক্ষী জোৱানজন চতিয়াৰ কৰতিগাঁৱৰ নিৱাসী মিণ্টু বৰা বুলি আৰক্ষী সূত্ৰে জানিব পৰা গৈছে।
মনকৰিব লগীয়া যে মৃতদেহটো উদ্ধাৰৰ সময়ত মৃতদেহৰ মুখমণ্ডলত স্পষ্ট ৰূপত আঘাতৰ চিন দেখা পোৱা গৈছে। গতিকে এই সমগ্ৰ ঘটনাটো হত্যা নে আত্মহত্যা সেয়া এক ৰহস্যৰ আৱৰ্তত।
ইফালে মৃতদেহৰ কাষত সুৰাৰ বটল উদ্ধাৰ হোৱাত একাংশ স্থানীয় লোকে নিশা কোনো লোকৰ সৈতে সুৰাপান কৰাৰ পিছত কাজিয়াত লিপ্ত হৈও মৃত্যু হোৱা বুলি সন্দেহ প্ৰকাশ কৰিছে।
ইতিমধ্যে ঘটনা সন্দৰ্ভত আৰক্ষীয়ে তদন্ত অব্যাহত ৰাখিছে আৰু তদন্তৰ অন্ততহে ঘটনাৰ প্ৰকৃত ৰহস্য পোহৰলৈ আহিব।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
